বিসিজিটি প্রত্যয়
বাংলাদেশ কোস্ট গার্ড টাগবোট (সংক্ষেপেঃ বিসিজিটি) প্রত্যয় বাংলাদেশ কোস্ট গার্ডের প্রত্যয়-শ্রেণীর একটি আজিমুথ স্টার্ন ড্রাইভ (এএসডি) টাগবোট। এটি ডামেন শিপইয়ার্ডস, নেদারল্যান্ড এর প্রযুক্তিগত সহায়তায় খুলনা শিপইয়ার্ডে নির্মাণ করা হয়। বর্তমানে জাহাজটি কোস্ট গার্ড পশ্চিম-জোন মোংলা এর অধীনে বহিঃনোঙ্গরে ও পোতাশ্রয়ে কোস্ট গার্ড জাহাজের নিরাপত্তা নিশ্চিতের পাশাপাশি অন্যান্য বাণিজ্যিক জাহাজকে টোয়িং ও বার্থিং সহযোগিতা প্রদান করে। এছাড়াও পোতাশ্রয়ে ও সমুদ্রে অগ্নিনির্বাপণ এবং মোহনা ও অভ্যন্তরীণ নদীপথে সকল ধরনের দুর্ঘটনায় উদ্ধারকারী জাহাজ হিসেবে কার্যকরী ভূমিকা পালন করতে সক্ষম।